
A V I Z

asupra  proiectului  de Lege privind aprobarea Ordonanţei Guvernului nr.263/2004 privind asigurarea continuităţii asistenţei medicale primare prin  centrele de permanenţă


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare,  Comisia juridică, de disciplină şi imunităţi a fost sesizată, spre dezbatere şi avizare,  cu  proiectul de Lege privind aprobarea Ordonanţei Guvernului nr.263/2004 privind asigurarea continuităţii asistenţei medicale primare prin  centrele de permanenţă, trimis cu adresa nr. PL- x 231 din  22 aprilie  2008, înregistrată sub nr.31/380 din  23 aprilie  2008. 
Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră  decizională. 

Senatul, în calitate de primă Cameră sesizată, a adoptat proiectul de lege   în şedinţa din  15 aprilie 2008.
Consiliul Economic şi Social a transmis  un aviz  favorabil  prin adresa  nr.182 din 28 ianuarie 2008.
             
În temeiul  prevederilor art. 61 din Regulamentul Camerei Deputaţilor, republicat, cu  modificările ulterioare, Comisia a dezbătut proiectul de  lege menţionat mai sus, în şedinţa din  17 iunie  2008.



Membrii Comisiei au examinat proiectul de lege, expunerea de motive,  avizul favorabil al Consiliului Legislativ nr.112 din  31 ianuarie 2008.  

Faţă de aceste  considerente, cu unanimitate de  voturi, s-a hotărât avizarea  favorabilă a proiectului  de lege.



În raport cu obiectul şi conţinutul său, proiectul de lege face parte din categoria legilor ordinare.

